
РАЗКАЗВАЧ 
Днес в „Бирени страсти’’ Звуците, гледките и разбира се вкусът на Ирландия... „Бирени страсти’’ Открийте страстта си към хубавата бира”!
КРИС
Здравейте, вие гледате” Бирени страсти”. Аз съм Крис Симпсън. Днес ще говорим за митове и конкуренция. Това е историята на „Гинес”. Която между другото не е бира. Е, бира е, но ако попитате ирландците ще ви отвърнат, че е тъмно пиво. Чудесно изглеждащо питие мрак срещу светлината. Всеки мисли, че е силна, като се има предвид колко е тъмна. Но това не е истина. Останете с нас и ще разберете от къде „Гинес” е придобила цвета си и защо не е силна. Разказът ни започва от дома на “Гинес”: Дъблин, Ирландия. Били ли сте някога в Ирландия? Е, нека ви кажа, ще останете изненадани. Красотата на природата спира дъха. А Дъблин ви кара да онемеете от момента, в който пристигнете. Този град сякаш е създаден за нощен живот.
НАДПИС
„Бирени страсти”...Мястото...Дъблин, Ирландия.
РАЗКАЗВАЧ 
Туризмът в Ирландия днес е втората по големина индустрия...дали ще отидете в Дъблин - град, който се развива непрекъснато,... или до изумрудените върхове, станали фон на редица кино филми... ще се поразите от преживяването си...Не е изненада, че най-известните имена на Ирландия, още я наричат свой дом. Такива като музиканта Боно и Ди Ейдж от Ю Ту. Еня, Сър Боб Гелдоф и пилотът от формула едно, Еди Ървин. За да дойдем в Ирландска провинция близо до Уикуоу, прекосихме тази прелест. 
ДЕНИС
Това тук ние наричаме Езерото Гинес. Причината да го наречем така, е че ако погледнете, водата е кафява. С хубав бяло-златист бряг, който изглежда като пяната на” Гинес”. От там идва и името: Езерото Гинес. По време на обиколките, идваме тук всеки ден и показваме тази красота на гостите, които идват с нас. Според мен е като втори Рай, или истинския Рай...заради гледката, която ни заобикаля.
РАЗКАЗВАЧ
Идеалното начало за всяка екскурзия в Дъблин може да е новия хотел” Четири сезона”. Той предлага луксозни стаи и е достатъчно близо, за да усетиш енергията на Дъблин. Но предлага и гледки от планините и морето. Най-добрата част от всеки престой тук е добрият бар. С най-добрия наливен „Гинес”. Перфектния старт за вечер в града... Дъблин е прочут със своето отлично пивоварство. Преди време имало стотици пивоварни, произвеждащи бира от всеки вид. Но днес градът е известен с конкретна марка - „Гинес”. Когато ирландците пиели повече уиски, Артур Гинес започнал да вари пиво, което било различно. Съдържало печен ечемик, който давал характерния тъмен цвят. От тогава „Гинес” е най-популярната бира на нацията, и бива асоциирана с Ирландия.
НАДПИС
История на бирата.
ДАМЯН
Артур Гинес дошъл от провинцията, от Салвидж . Това е на 12 мили от Дъблин. И открил пивоварната си през 1759. Близо до портата на Св. Джеймс от където взел името.

ПАТРИК
За Артур Гинес, мисля, че когато за пръв път взел под наем портата Св. Джеймс, бил доколкото знам на 27 години. Той бил измежду многото...многото пивовари тук, които варили покрай портата на Св. Джеймс. Имало огромен брой пивоварни и спиртовари...за това не бил уникален по това време. Но мисля, че се фокусирал върху качеството. И производството на висококачествена бира го направило уникален.
НАДПИС
Книгата за световни рекорди Гинес...

ДАМЯН
Книгата за рекорди била започната през 50-те. От компания наречена „Гинес суперлативс”,... която била дъщерна фирма на Гинес. И от тогава съществува така... Книгата със световни рекорди Гинес представя много различни видове рекорди. От музикални рекорди, до спортни рекорди... и ...очевидно има и много добри продажби на книгата Гинес. Гинес, както вероятно знаете са били много добри с Дъблин. И градът е бил много добър с Гинес. Домът на семейство Гинес бе продаден неотдавна на щат наречен Фармли. И сега е превърнат в резиденция за гостуващи величия и се използва по...по...по щатски поводи.

.НАДПИС
„Бирени страсти”...Знаехте ли, че...световно известната марка тъмна бира, „Гинес”, всъщност е произведена по случайност. По време на процеса на изпичане, ечемикът случайно бил препечен. Вместо да го отстрани, Артур Гинес решил да приготви бира с препечения ечемик и да я продаде по-евтино на хамалите.
ДЖУДИ
Изследвайки „късмета на детелините” се озовахме в Дъблин, Ирландия - домът на пивоварната „Гинес”. Всичко тук наистина работи на пълна пара. От продукцията до туризма. Докато пълните бъчви излизат през една врата, туристите влизат през друга. Всички, за да опитат перфектната халба.
РАЗКАЗВАЧ
Тези порти близо до църквата Св. Джеймс, някога били входът на Дъблин. Но сега са по-известни като част от дома на световно известната пивоварна „Гинес”. Преди години на 4 акра, сега тя се простира на 64 акра, и е една от най-големите пивоварни в света.
ПАТРИК
Всичко започнало покрай портите на Св. Джеймс през 1759. Това е главната пивоварна и най-голямото хранилище за продукция на „Гинес”. Баща ми е работил тук. Дядо ми е работил тук. Затова има голяма гордост, страст и наследство свързано с портата на Св. Джеймс.
РАЗКАЗВАЧ
Aртур Гинес подписал договор с наем за срок от 9000 години и пивоварната била предадена на следващите поколения от семейството. Но чак наскоро пивоварната претърпя промени.
ПАТРИК
Предполагам , че през последните 15-20 години станахме свидетели на радикални промени тук при портата на Св. Джеймс. Процесът остава същия, който винаги сме използвали, за да направим тъмния „Гинес”. Всъщност, техниката се промени много. Преди 15, 20 години, тук работеха много повече хора. И повечето от процесите бяха контролирани от ръчни операции. Ръчни лостове... мъже работещи с ръчни лостове .Много пара се освобождаваше във въздуха. Много миризми. Миризми на хмел, и от процеса на смесване... Промените са от новото оборудване, което използваме сега в пивоварството. Повечето миризми и аромати сега са затворени в съдовете, и вече не се изхвърлят в атмосферата. 
ДАМЯН
Когато започнах работа в пивоварната, в края на 50-те, все още се преминаваше от дърво към метал. И това е най-голямата промяна. Тогава фабриките произвеждаха свои дървени бъчви. И все още имахме отдел за медните обръчи. Те правеха буретата в пивоварната. После преминаха на метални. Отначало метала бе алуминий... От метални бурета, преминахме на бъчви. А бъчвите днес са от неръждаема стомана.
РАЗКАЗВАЧ
След 1825 „Гинес” станала достъпна и извън Ирландия. А пивоварната Св. Джеймс била най-голямата в страната. Всъщност през 1914 тя била най-голямата пивоварна в света. Днес вече не е така. Но това се дължи на факта, че „Гинес” се произвежда из целия свят. Въпреки това, всяка пивоварна трябва да използва екстракта, който се вари в централата в Дъблин. Той съдържа тайна съставка, сериозно пазена от „Гинес”.

ПАТРИК
Това, което продадохме беше много стара част от пивоварната, която вече не се използва. Но бъчвите...бяха направени от дърво, бяха от дъб... И се използваха може би до преди 20 години.Те даваха уникален вкус и качество на бирата. И помагаха за производството на специална течност, която допринасяше за още по-уникалния вкус на „Гинес”.
РАЗКАЗВАЧ
През годините несъмнено мистерията около „Гинес” нараства. Особено след ефекта на каскада в халбата , която изглежда като произведение на изкуството. С тъмна консистенция и гъста пяна...А тези, които са истински любители на „Гинес”, рядко приемат да опитат друг вид бира. За жалост в Канада, халбата ви с бира ”Гинес” няма да е същата, каквато е в Ирландия.
ПАТРИК
Те са много различни. Според силата на алкохола. На този пазар тук, нивото на алкохол е 4.5% ..., но на други пазари, да кажем, бирата, която изнасяме за Белгия например... Пазарът там налага по-силно алкохолен продукт. Затова „Гинеса”, който предлагаме там, обикновено съдържа  алкохол около 6 %...Така ще откриете, че продуктът е ...нагоден, и зависи много от пазара, на който смятаме да го продадем. Отличава се по алкохола, бистротата, понякога и от това колко е газирана. Определя се от пазара, на който работим.
РАЗКАЗВАЧ
Различни вариации, но едно нещо е константно.
ПАТРИК
Голямата пяна на бирата е нещо уникално за „Гинес”. Това е много, много важно за маркетинговото представяне на продукта.Това е запазената ни марка. Ние предлагаме пяна между 15 и 20 милиметра. А това, което прави „Гинес” уникална е нивото на въглероден двуокис и азот, които използваме за бирата. Много, много тясна спецификация. Ако пяната излезе извън тези параметри, бирата не отговаря на марката. Затова и клиентите ни са много чувствителни към пяната.

РАЗКАЗВАЧ
Поддържането на високо качество в „Гинес” е част от всекидневната работа, наречена дегустиране.
ПАТРИК
Това, което правим е да събираме пивовари от различните отдели: от пивоварната, от ферментационната и от опаковачното...Срещаме се всеки ден към 12 часа, за да опитаме и оценим вкусът на бирата, която сме произвели през последните 24 часа. Опитваме от тъмната бира, която сме произвели вчера,... на днешната ни дегустация. Така всеки пивовар има шанс да коментира качеството на бирата. Оценяваме бирата от 1 до 5 и всичко под 3 е неприемливо. И не бива допуснато...Това, което правиш, когато разклащаш бирата в чашата, както повечето пивовари, зад гърба ми, които дегустират днес, е да освободиш всички вкусове... които могат да се съдържат в бирата. Когато разклатиш бирата в чашата, освобождаваш тези аромати, които съществуват. Вкус на изгоряло,...или... миризма на нещо нетипично, което може да присъства в бирата. Преди да опиташ, трябва да отделиш известно време... да помиришеш бирата. Да провериш за странен аромат, който може да има.
РАЗКАЗВАЧ
Абсолютно задължително за всеки бирен ентусиаст или за всеки пътуващ към Дъблин, е да посети склада на „Гинес”. С интерактивна изложба в къщата музей на някогашната фабрика за ферментация на пивоварната Св. Джеймс. Изложбата показва историята на „Гинес” в Дъблин. И как е направена бирата. Обиколката включва шанса да пробвате халба „Гинес” в бара на покрива наречен” Гравитация”. Там е и най-добрата гледка в Дъблин.
ПАТРИК
Това е уникална атракция. Сградата е била използвана до преди 20 години. Използвала се като място за ферментация...на пивото. Това е втората по големина атракция в Ирландия.
РАЗКАЗВАЧ
Над 500,000 туристи идват годишно и много от тях биха казали, че „Гинес „е най-добрата бира в света. Фразата ’’перфектната халба ’’ често се асоциира с тази бира.
КРИС
Колко популярна е „Гинес” днес? Тя се вари в близо 50 страни, а 10 милиона чаши се продават всекидневно по света. Повече, ще разберете след секунди.
НАДПИС
Кой го каза?
БАРМАН
Бира?

КЛИЕНТ
Толкова ли съм предсказуем? Добре.

А
Хоумър Симпсън

Б
Барни Симпсън

В
Норм (наздраве)

ВЕРЕН ОТГОВОР;
В
Норм (наздраве)
ДЖУДИ
Преди 3000 години имало 1500 бирарии и таверни в Дъблин, за население от 70,000 души. Междувременно хората извън града пътували с коне и каруци, за да видят красотата на изумрудените хълмове. Тогава се спирали в местната кръчма, каквато е „Лайхамс ъф Лара” И това което видяхме е, че още предлагат „крак”.

Жена
Крак... Крак е ирландска дума, която означава ...смях, песен, някаква история, смешка. Да си караш добре живота, и да взимаш максималното от момента, и да се наслаждаваш на живота си до дупка. Мисля, че значи точно това.
ДАМЯН
Това е място, на което можеш да се насладиш на различни неща. Определено е място, където можеш да си вземеш вестника, една халба бира и да седнеш. И никой да не те безпокои. Или да станеш част от разговора и да обсъждаш политиката...Създаваш си приятели. Атмосферата е много приятелска и хората си общуват, ако имат желание. Сближават се, дори и да са напълно непознати...Кръчмата е основна част от ирландския социален живот. Всъщност, има 11хиляди лицензирани кръчми в Ирландия, от които около 1 100 само в Дъблин. 
РАЗКАЗВАЧ
„Лайхамс ъф Лара” си е кръчма. А барът „св. Джон Гогърти” в известния район” Храмът на бирата” предлага различен вид обстановка...Истински уникалното преживяване е в ”Палата” на Военноморската улица.
Уилям
Доколкото знам „Палата” е създаден през 1823. А дядо ми го е купил през 1946.
РАЗКАЗВАЧ
Докато другите собственици решават да променят кръчмите си в модерни заведения, „Палата” не е последвал тенденцията.
УИЛЯМ
Не са останали много от тези. През 60- те повечето са  били разрушени. Опитали са се да ги модернизират и разрушили интериорите на кръчми като тази. Съсипали ги и сложили пластмасови барове и килими на пода. А дядо ми решил да...решил да не го променя тогава. Днес, вероятно има само 10 подобни останали в Дъблин, или даже в страната ...Днес, се опитват да пресъздадат стария стил, нали разбирате... но е много трудно да създадеш нещо такова.
ДЖИДИ
Портрети на велики ирландски писатели висят по стените на „Палата”. Всички те са се вдъхновявали от „Гинес” по едно или друго време.
УИЛЯМ
Ирландският „Таймс” бил от другата страна на пътя. През 40-те и 50-те имало редактор на „Таймс”, наречен Смайли. Той обичал да се навърта тук. Бил известен ирландски журналист и писател и идвал всеки ден от седмицата. През 50-те и 60-те години Брендан Бийн идвал тук, заедно с  Патрик Кавана, Фланил Браян. Всички били приятели и идвали тук. Затова наричали мястото Литературната кръчма.
ДАМЯН
Това не е …туристическа кръчма. По-скоро е традиционен ирландски пъб, където хората идват след работа да пийнат и остават до вечерта.

РАЗКАЗВАЧ
Днешните знаменитости могат да се насладят на най-важната част в кръчмата. Стая с място само за двама, известна като „тайника”.
УИЛЯМ
Чак през последните три години жените започнаха да пият в кръчмите. Едва от 15 години имаме женска тоалетна тук,. Но през 50 и 60-те господата идвали тук с жените си. Или с любовници. И ги водели в „тайника”. Тогава всички кръчми имали такива...Господата влизали с жените си, в ” тайника”. В баровете било позволено само за мъже. Пускали само мъже.

РАЗКАЗВАЧ
А този малък уред, е част от историята. Изчезнал е през 1960.
УИЛЯМ
Тук бутилирали своя тъмна бира. И собствено уиски. Бутилирали го в мазето... Бутилирали буретата в мазето, а тук ги отваряли. Това била системата. Тогава всичко е било в бутилки. Имало много наливна бира, но преди 30 години си я бутилирали в кръчмите – и тъмната, и светлата.
РАЗКАЗВАЧ
Тъй като всяка кръчма бутилирала своя бира, можете да съберете хиляди етикета от ”Гинес”.
ДЖУДИ
Това, което имам тук е перфектната оригинална халба „Гинес”. И знам, че е оригинална, заради червения кръг, който виждате тук около етикета... Ако обаче има син кръг, значи сте си взели екстра студен „Гинес„. Всъщност има 5 или 6 различни версии на „Гинес”, с 19 различни вариации. „Гинес„ изнася около 40 % от своята продукция.
ДАМЯН
„Гинес” изобщо не може да се нарече бира. Във вашия случай, можете да определите за бира това, което ние наричаме лека бира. Като цяло в Ирландия имаме тъмно пиво и лека бира.
МЪЖ
Халбата „Гинес” е много важна за Ирладците, особено ако обичате” Гинес”.  Все едно отивате в непозната кръчма и се оглеждате на тезгяха,... а няма „Гинес”...а ти искаш халба....перфектната халба! Което е много важно за Ирландците.
ДЖУДИ
Помнете в Ирландия „Гинес„ не е бира, а тъмно пиво...и ако ви се пие, само влезте в кръчмата и поискайте халба...и когато я вземете в ръка, вдигнете чашата към приятелите си и кажете: ”Салантра”...останалото... вече го знаете. За телевизия Бира, аз съм Джуди Сланчик.

РАЗКАЗВАЧ
„Гарантирано качество” с пивоваря, Бил Уайт.
КРИС
Здравей, Бил! Това, което ми се видя невероятно е разнообразието от вкусове бири, което съществуват. Ще ни обясниш ли от къде наистина се получава техния вкус? 
БИЛ
Почти е невъзможно. Започва със зърната, които съдържа. Защото бирата е алкохолна напитка, направена от зърна. Ечемикът покълва, расте. А после се изсушава и изпича. Може да се изпече точно като кафето. От процеса зависи  колко тъмна ще е. От шоколадовият малц и тъмния малц може да се получи различен вкус. Точно както при кафето. Ако го изпечеш по френски, ще имаш прегорял вкус. Но при средно изпичане се получава прекрасен вкус на кафе, без горчивина...Но препечения и черния малц, които имаме тук, точно както кафе, придават далечният вкус на горчиво, когато за пръв път отпивате” Гинес”. Когато преглътнете „Гинес”, ще усетите привкус на карамеловия малц в нея. А после хмелът ще покаже пълната си сила. Ще усетите напълно вкуса му и аромата му дълго след като сте преглътнали своя „Гинес”. Но по-леките видове бира, като Виенската светла бира, те се правят с по-лек малц и имат едва доловим карамелов привкус, но са много засищащи и лесни за пиене. Ако отидем в Обединеното Кралство, където използват мая,... бирената мая носи друг вкус. В този случай е като билка, загатната от маята и ферментиращият й процес. Комбиниран с карамеления малц в основата и завършен от превъзходния вкус на хмел. Уникален продукт, който е номер едно по продажби в света.
КРИС
А какво има тук и как се отразява на вкуса?
БИЛ
Преди да се появи хмелът, използвали подправки. И Блегийската светла бира, като ”Хюгардън”, е пример за това, - в нея слагали портокалови кори. И кориандър. От там е цитрусовият вкус, който си пасва с немалцовата пшеница. Така питието е леко на вкус, утоляващо жаждата в летните жеги със своя цитрусов привкус и с леките есенции от кори, ечемик и пшеница. 
КРИС
Тук виждам череши на етикета на бирата. Да няма череши в нея?
БИЛ
Абсолютно невероятно е. В западната част на Брюксел, в лаборатория, сложили череши в дървен барел. А черешите които използвали били сорт „Крик”. И така, ”Бел Вю Крик„ е чудесна черешова бира. Фрамбоа, тези малинови сокове и фрамбоа, са почти като шампанско. Това е видът бира, при която бирата и виното се срещат във вкусовия спектър. Така че, ако се върнем към светлата бира, в която има само малц и хмел, а после минем през всички вкусове, които описахме сега – между тях се крие приключение за цял живот.
КРИС
Предполагам, че е както с храната. Всичко зависи от съставките, нали?
БИЛ
Да, бира, храна, подправки и наслада.
КРИС:
 Бил, благодаря ти много, че ни пусна в кухнята ти днес.
БИЛ
Моля...
РАЗКАЗВАЧ
„Гарантирано качество” е вашият шанс да покажете на приятелите и колегите си, че не сте само пияч, но и пивовар. Гледайте Бил всяка седмица и посетете биър точка ком за повече информация. Включете се и изпробвайте уменията си. Запишете си резултата и опитайте пак, за да видите дали от клиент поръчващ си поредната бира ще се превърнете в господар на бара.  

КРИС:
Времето на предаването ни свърши, като и на този сезон. Но се надяваме, че сте се забавлявали и сте научили повече за бирата. При мен е така. Но помнете, ако искате още бирено настроение, влезте на „биър точка ком”. Надявам се да се видим отново и наздраве!
КРАЙ НА ЕПИЗОДА

ПРЕВОД: Петя Арнаудова

